En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Voluspaa**.

Denne artikkelen omhandler norsk musikkgruppe.  For norrøne diktet navnet er henta fra, se Voluspå.
**Voluspaa** er et norsk band som spiller norsk nasjonalromantisk black metal. Musikken har en blanding av akustisk, folk, viking og black metal. Alle tekstene er skrevet på norsk. Navnet Voluspaa er tatt fra diktet Voluspå, som er det første diktet i Den eldre Edda, som er ifra vikingtiden. Freddy Skogstad skriver alle teksten, og tema omhandler vikingtiden, Den eldre Edda, natur, livet og refleksjoner som mennesket.

Biografi
--------

Voluspaa ble originalt grunnlagt som et black metal-band i 1994 av Freddy Skogstad og Thomas Støen (lead gitar). Bandet er fra byen Hønefoss i Buskerud. Bandet gav ut demoen *Volvenes Spådom* (1994). På demoen spilte Freddy Skogstad gitar/keyboard/vokal, Thomas Støen lead gitar, Per Erik Holt bass/keyboard (Thunderbolt) og Jarle «Uruz» Byberg (Urgehal og Shining) trommer. Demoen ble kun utgitt på kasset.

Året etter laget de demoen *T.Å.E.M.E.N.*, og det ble endringer i besetningen. Ut gikk Per Erik Holt (Thunderbolt) og Jarle «Uruz» Byberg (Urgehal og Shining), inn som gjestemusiker kom Thomas «Enzifer» Søberg på trommer (Urgehal). Musikalsk er musikken enda mer old school black metal. Demoen ble utgitt på kasset. Men ble senere utgitt på cd (digipack limited edition) i 2006 av plateselskapet Sonicdeath Armageddon.

Etter et år med konserter og mye aktivitet, forlater Thomas Støen bandet. Freddy Skogstad fortsetter å lage sanger, men er lite aktiv.

Etter relanseringen av *T.Å.E.M.E.N.* i 2006 fikk bandet mye oppmerksomhet. Opplaget på 500 kopier ble utsolgt på to måneder. Året etter utgir Voluspaa promo/demoen *En Tid Tilbake* (cd 2007). Her spiller Freddy Skogstad gitar, akustisk gitar, bass, vokal, trommer, keyboard og piano. Musikalsk har musikken endret seg til mer akustisk/folk/viking med black metal fortsatt i sentrum. Og i 2008 kommer promo/demoen *Norwegian Metal* (cd). Denne er en videreutvikling av *En Tid Tilbake*, hvor musikken blir litt mindre primitiv og skille mellom rolig og aggressivt har blitt større. Med som gjestemusiker er Hildr Valkyrie, som tar seg av kvinnevokalen.

I 2009 signere Voluspaa platekontrakt med det australske plateselskapet Auroa Australis Records, og Freddy Skogstad begynner arbeidet med å lage albumet *Åsa*. *Åsa* blir spilt inn i Lars Jensen (Myrkgrav) sitt studio (Koia Studio). Lars Jensen (Myrkgrav) produserer dette albumet sammen med Voluspaa. Albumet ble utgitt januar 2010 (cd), og første opplaget på 1000 kopier, blir solgt ut på tre måneder. Musikere som bidrar på dette albumet er Freddy Skogstad vokal/gitar/akustisk gitar/bass/piano/keyboard, Hildr Valkyrie, vokal, Oscar Tronrud gitar, Jon Robert Solbakken gitar/akustisk gitar, Ole Kristian Odden (Mortal Love])keyboard/piano/cello, Lars Jensen (Myrkgrav) trommer/bakgrundsvokal, Anette Gulbrandsen kvinne vokal, Catherine Nyland (Mortal Love]) kvinne vokal, Sareeta (Ram-Zet, Trollfest, Åsmegin) violin, Einar «Eldur» Thorberg (Curse, Fortíð, Katla, Midnattsvrede, Potentiam) vokal, Scott Skogstad vokal og Leon Skogstad vokal. Artwork til albumet er laget av Freddy Skogstad. Markus Skroch har mastret albumet.

*Åsa* kom ut i 2010, og fikk overveiende positive anmeldelser på diverse metal-nettsteder som *MetalReviews.com*, *Metal Obsession*,, *Spirit of Metal*, *Hex Magazine* og *Nightfall in Metal Earth*.

Diskografi
----------

Demoer
* *Volvenes spådom* (1994)
* *T.Å.E.M.E.N.* (1995)
* *En tid tilbake* (2007)
* *Norwegian Metal* (2008)

Album
* *Åsa.. (2010)*

Singler
* «Av sin klokskap» (2010)
* Myrkgrav: «Sjuguttmyra» / Voluspaa: «Ferden går videre» (split-singel, 2011)

Referanser
----------

1. ↑  Anmeldelse av Voluspaa: *Åsa* (2010) hos *MetalReviews.com*
2. ↑  Anmeldelse av Voluspaa: *Åsa* (2010) hos *Metal Obsession*
3. ↑  Anmeldelse av Voluspaa: *Åsa* (2010) hos *Spirit of Metal*
4. ↑  Anmeldelse av Voluspaa: *Åsa* (2010) hos *Hex Magazine*
5. ↑  Anmeldelse av Voluspaa: *Åsa* (2010) hos *Nightfall in Metal Earth*

Eksterne lenker
---------------

* Offisielt nettsted Rediger på Wikidata
* (en) Voluspaa på Discogs Rediger på Wikidata

* (en) Voluspaa på MusicBrainz Rediger på Wikidata

* (en) Voluspaa på Encyclopaedia Metallum Rediger på Wikidata

* (en) Voluspaa på Songkick Rediger på Wikidata
* Voluspaa på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz **·** Discogs
 |